CELEX: 62010CN0460
Language: mt
Date: 2010-09-21 00:00:00
Title: Kawża C-460/10 P: Appell ippreżentat fil- 21 ta’ Settembru 2010 minn Luigi Marcuccio mis-sentenza mogħtija fis- 6 ta’ Lulju 2010 mil-Qorti tal-Prim’Istanza (Is-Sitt Awla) fil-Kawża T-401/10, Luigi Marcuccio vs Il-Qorti tal-Ġustizzja tal-Unjoni Ewropea

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/16
            
         Appell ippreżentat fil-21 ta’ Settembru 2010 minn Luigi Marcuccio mis-sentenza mogħtija fis-6 ta’ Lulju 2010 mil-Qorti tal-Prim’Istanza (Is-Sitt Awla) fil-Kawża T-401/10, Luigi Marcuccio vs Il-Qorti tal-Ġustizzja tal-Unjoni Ewropea
   (Kawża C-460/10 P)
   ()
   2010/C 328/31
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (rappreżentant: Giuseppe Cipressa)
   
      Appellata: Il-Qorti tal-Ġustizzja tal-Unjoni Ewropea
   
      Talbiet tal-appellant
   
   L-appellant jitlob lill-Qorti tal-Ġustizzja jogħġobha:
   
               —
            
            
               tannulla d-digriet tas-6 ta’ Lulju 2010, fl-intier tiegħu u mingħajr ebda eċċezzjoni, mogħti fil-Kawża T-401/09, Marcuccio vs Il-Qorti tal-Ġustizzja tal-Unjoni Ewropea, mis-Sitt Awla tal-Qorti Ġenerali;
            
         
               —
            
            
               tiddikjara li r-rikors tal-ewwel istanza, li wassal għad-digriet appellat, kien ammissibbli fl-intier tiegħu u mingħajr ebda eċċezzjoni;
            
         u barra minn hekk,
   
               —
            
            
               prinċipalment, tilqa’ fl-intier tagħhom u mingħajr ebda eċċezzjoni, it-talbiet tar-rikors tal-ewwel istanza u tikkundanna lil konvenuta fl-ewwel istanza tirrimborsa lir-rikorrent l-ispejjeż u l-onorarji kollha sostnuti minn dan tal-aħħar u dawk li jikkonċernaw il-kawża inkwistjoni fl-istanzi kollha tagħha;
            
         
               —
            
            
               jew, sussidjarjament, tibgħat il-kawża, li wasslet għal dan l-appell, lura quddiem il-qorti tal-prim istanza, komposta b’mod differenti, sabiex tiddeċiedi mill-ġdid fuq il-mertu tagħha.
            
         
      Aggravji u argumenti prinċipali
   
   Id-digriet appellat huwa illegali, b’mod partikolari, għar-raġunijiet li ġejjin a) interpretazzjoni u applikazzjoni żbaljati, foloz u irraġonevoli tal-prinċipji ta’ dritt li jirrigwardaw ir-responsabbiltà akwiljana, kif ukoll natura mingħajr motivazzjoni u illoġika tan-nuqqas ta’ osservanza tal-ġurisprudenza tal-Unjoni Ewropea f’dan ir-rigward; b) nuqqas assolut ta’ motivazzjoni, żball manifest ta’ evalwazzjoni, abbuż u żnaturament tal-fatti, eżami falz, inkomplet u żbaljat tal-provi prodotti mill-appellant, ksur tal-obbligu ta’ clare loqui, inkoerenza, natura indisputabbli, arbitrarja, illoġika, irrazzjonali u irraġonevoli; c) nuqqas mill-Qorti Ġenerali li tiddeċiedi dwar l-aspetti fundamentali tal-kawża u nuqqas assolut ta’ miżuri istruttorji; d) ħelsien mill-obbligu għall-qorti li tibbaża d-dikjarazzjonijiet tagħha, inkluż l-evalwazzjoni tal-provi, fuq l-esperjenza u s-sens komun, e) interpretazzjoni u applikazzjoni żbaljati, foloz u irraġonevoli tal-prinċipji ta’ dritt fuq l-għamla u l-oneru tal-provi quddiem il-qorti.